Datasets:

R5dwMg

/

foodiereview_yue

like 2

XO早左半個鐘頭到，門口位姐姐話張枱未準備好，提議我去樓上個酒吧度一邊飲一邊等。 上到樓上個酒吧發覺太多人，搵個位企都好有難度，何況係走近個酒吧叫野飲？XO仔只好從樓梯口望落去，欣賞華麗而新潮o既室內裝修，同窗外個靚景啦！

真係有少少意外，因為發覺雖然酒吧咁逼人，但係樓下好多枱都未有人坐，估計都有三四成吉；酒水利潤高，係人都知，心諗莫非依D就係餐廳令客人先洗錢飲返兩杯o既技倆？！曾經聽聞過Felix個洗手間好特別，友人重話就算無需要用，都一定要去參觀一下，所以小弟就趁機入去影返兩幅相，消磨下時間。

返上酒吧，繼續視察，發現有D枱o既位置好隱蔽，角落頭盡頭都攝倒兩張二人枱，心諗會唔會就係安排比我地依D手持贈卷o既食客呢？！哈，真係比小肥估中左！ 如上圖所示，張櫈外表唔係好吸引，而且都幾細張，下圍比較有份量o既小肥唔係好夠位坐，所以勁唔舒服！

小弟建議餐廳考慮換一換椅背套，同埋用返D大張少少，而又有手柄o既櫈。始終我地個二人晚餐係免費，所以都一早預左招呼同食物會同其他客人o既有分別。觀察力及竊聽力頗強o既XO留意倒當晚全場飛嗰位西籍高級職員唔知有意定無意地冷落我地兩個；聽倒佢不時同其他客人傾計，收取意見，卻從不走近我地張枱，其實一D都無感到意外。

不過，好欣賞個超級鬆化，入口即溶o既蛋白糖結晶「pavlova」。一向都好鍾意食酸水果o既表弟就覺得個甜品好正，更形容為整頓飯o既高潮！佢解釋話個甜品好夠凍，而且生果好新鮮，無論係個別食材o既口感，味道，或者係甜品整體個溫度同配搭都係咁完美，啱哂佢口味！

！幸好我地有枝免費香檳飲，唔係埋單時一定好肉痛。食物質素只可以話係麻麻，黎Felix食飯似乎係睇裝修多過欣賞食物，所以如果要我出錢，肯定唔會黎幫襯囉！

「阿一鮑魚」個朵聽就聽得多啦，不過XO咁大個仔都未有機會踏入富臨飯店半步，皆因小弟仍然未做倒富豪，每日重喺度埋頭苦幹緊！可能人品好啦，小肥真係好有口福架，今次機緣巧合地被邀請到黎富臨食好野，萬分感激！

想話自己唔係大鄉里都唔得呀，多得uncle提點先知「阿一鮑魚」o既富臨只此一家，英文名為Forum！以前成日以為坊間其他富臨X，富臨Y全部都係跟「阿一」同集團，原來純粹係誤會；大家睇下佢地個英文名就明架啦。

富臨共三層，冇電梯，只有貨「車立」同樓梯，似乎唔係好歡迎年紀大，行動唔方便，或太好酒o既客人。貴賓房光猛闊落舒適，冷氣電視可以自己調校；雖然咁老字號，但係飯店內絕對冇舊式中餐廳陣「叔」味，桌上o既餐具亦見光鮮，更每人一雙公筷，非常衛生。

當晚派對安排喺三樓房間內，自己冇乜留意散枱既舖排，唯一係好意外地聽倒原來地下嗰層係冇洗手間o既。房內o既幾位服務生年紀雖則唔輕，不過衣著整齊，態度友善。佢地好有文化地為各位賓客以不同酒杯斟上靚酒，當晚超強VIP宴正式開始。

今次「阿一鵝肝」簡直令我神魂顛倒，可以話係有史以來食過最好食o既鵝肝！鵝肝滑溜非常，入口香軟，且毫不油膩，連底層嗰塊麵包都冇得彈，中國代表真係一Ｄ都唔失禮呀！為食既小肥好唔客氣地食左兩件添！據說當晚食倒o既「阿一鵝肝」餐牌上係冇o既，不過因為實在係太好味啦，不得不同大家分享，所以希望師傅可以考慮將依道餸列入餐牌上。

當晚飯宴接近尾聲時，先知道原來主人家係一位品茗家。上甜品前，佢特意安排伙計沖製三輪私人真藏o既普洱茶比賓客享用。對茗茶冇乜研究o既小肥黎講，嗰杯普洱非常香甜細膩濃滑，絕對冇平時喺茶樓飲嗰Ｄ普洱咁嚡口或酸澀；連患有「普洱恐懼症」o既爸爸同飲親茶都失眠o既媽媽都各飲三杯，可想而知頂級普洱o既好味程度有幾爆燈！

家中多位長輩訪港，親友特訂只招待會員o既中華總商會設宴聚舊，ＸＯ有幸地以晚輩o既身份一同參與。中華總商會會員俱樂部原來有好幾層。雖然感覺舊式左少少，不過會所好有系統地喺大堂升降機旁個牌上寫上邊位會員喺邊層訂左位，方便賓客對名撳「車立」。

俱樂部裝修非常得體，一Ｄ都唔俗氣；地方整潔闊落，光線充足，冷氣又夠，非常舒適。侍應們年紀全部比我大，但每一個都好細心有禮。唔知係咪依度Ｄ會員好鍾意飲酒o既呢，佢地斟酒速度比出面其他食肆有效率，客人o既酒杯永遠唔會吉，而且唔需要出動主人家親自加酒比客人。

不過最值得誇獎o既係個煎堆可以做到咁乾身，唔油膩；冇誇張架，唔需要借助吸油紙，碟上都絕無油積！唔洗小肥出錢，就可以食倒咁名貴而又少機會接觸到o既食物，真係感激愛錫ＸＯ仔o既親友們！

黎過日航酒店幾次，喺佢地個大堂度總係會遇到一團團o既日本遊客；無論係工作人員或客人，全部用日語溝通，好似去左個小日本咁，好得意。今次就有少少唔同，因為聽倒o既都係國語對白，似乎日航酒店o既客路並非只限日本人bor。

當日o既生日晚宴喺酒店內其中一間宴會廳舉行，食物由酒店o既日本餐廳「嵯峨野」全權負責。宴會廳樓面高，冷氣夠流通，非常寬敞舒服。一埋位，見倒餐巾同餐單上印有「嵯峨野」時，求知慾強o既賓客們都紛紛研究起餐廳名o既正確讀音。

索完一輪，先飲一口熱湯，清香感覺全身運行，爽呀！慢慢咀嚼帶子丸時，先知驚喜繼續有得黎！帶子丸可以同時爽口彈牙，而又鬆軟滑溜，不得不讚佩師傅精湛o既廚功！。帶子o既甜味香濃，質感好有豆腐同雞蛋o既影子，精彩呀！

負責店內西餅o既係日藉o既中村師傅。L'Atelier de Joël Robuchon 係一個圍繞住開放式廚房o既吧枱形餐廳，有多款tapas式小碟，客人可以一邊進膳，一邊欣賞廚師們o既廚藝表演，氣氛輕鬆。

Le Jardin de Joël Robuchon 係名副其實o既Fine Dining，由環境，服務，到食物，由外表到內在，所有野o既要求都比較嚴格同講究，當然價錢亦不例外啦。Robuchon餐廳o既裝修多以紅黑為主，聽講係大廚御用設計師o既signature 顏色。

Le Jardin地方同座位比出面闊落，燈光柔和，空氣好夠流通；身材「健碩」o既爸爸重大讚Ｄ皮櫈夠大又舒服！當晚一行十人，因為爸爸同ＸＯ o既聲線比較響亮，所以特別安排左間房等我地唔洗咁失禮，大家又唔洗咁拘謹。

衣著整齊，態度溫文儒雅o既服務生們非常細心，一入門口就幫客人續一掛起大褸，加櫈擺放女士們o既手袋同戰利品。落單時，經理親自推介美食，更預備好幾份以不同招牌菜式組合而成o既餐單比大家參考及選擇。見我一邊抄寫筆記，哥哥重慢慢詳述每道菜式o既結構同烹調放法，感激感激！

小弟食魚子醬機會唔多，喺自助餐食過o既魚子醬都係跟麵包食。今次師傅特製o既寶盒用不同層次去中和魚子醬o既咸味，亦同時帶出蟹肉o既鮮甜味，又產生不同o既口感，真係好出色，不得不拍手叫絕，不愧為Robuchon大師o既代表作啊！

伴碟o既芝士溶茄子煙煙韌韌，味道都好得意。有樣野，真係唔講唔知道，用黎煮依道菜o既羊仔原來係未戒奶架，所以羊仔o既骨重好幼小！婦女們聽左覺得好殘忍，不過小弟覺得其實食肉本身就係要殺生，只係食o既時候唔知道過程個心可能會好過Ｄ？

2)　大家黎Robuchon任何一間餐廳食野時，記住係唔可以帶酒或蛋糕架！三間餐廳o既酒牌係一樣；牌上o既種類繁多，而且價錢亦相當合理，所以唔比客人自帶酒水絕對有道理！

農曆新年除左有利是逗，因為唔洗返工，所以有好多好野食，其中一餐就係Auntie J 喺富聲請我地食既開年飯。可能因為樓面矮啦，一出「車立」門第一個感覺係好嘈，幸好Auntie一早安排左間房。房內活動空間充足，又有電視睇，帶埋小朋友黎都絕對冇問題。

當日個午餐實在太豐富啦，個胃根本上冇位再食任何甜品！

媽咪同ＸＯ仔都係香檳粉絲，所以年頭uncle專登請我地一家黎食有香檳任飲既自助餐，重要成個幾月前訂定位架，真係好有我地心！上去十八樓必先喺十七樓行一層樓梯，所以雖然香檳係任飲，小弟勸大家都係唔好太搏命，以免走時醉醺醺，叉錯腳。

上完樓梯，經過一條長長既走廊，終於到達餐廳既正門。地方好闊落，座位都好舒服，所有望倒窗既位置都可以欣賞到香港既靚景。室內其中一個問題係氣溫比較暖，空氣變得唔夠流通，冬天食buffet食到出汗都係第一次。

沙律同頭盤都係任食既。可以話比大家聽，沙律吧嗰Ｄ蔬菜比一杯杯嗰Ｄ蝦沙律同龍蝦沙律新鮮得多。　所有蠔都係即叫即開，生食熟食都可以同侍應講聲，唔需要企喺度等，自然會有人安排送到埋枱。不過建議大家續款叫，唔係佢地會一次過攞哂黎，傳餸同食客好多時都分辨唔倒邊款打邊款。

講真生食蠔，小弟比較鍾意涷Ｄ，不過好奇怪，依度既生蠔雖然有冰陣住，但係入口係暖暖地，唔知係咪同室溫有關呢？另一個問題係入面重有蠔殼。所以為安全起見，食完一輪生既，ＸＯ仔都轉哂食熟蠔。三款蠔有三種煮法，每樣都係熱辣辣，半生熟既口感都好啱我口味。

主菜每人只可以叫一樣。　媽咪好滿意揀左個魚，因為魚本身夠油份，所以Ｄ肉好嫩滑，只係個皮稍為韌。　Uncle選擇左個冇乜味既牛。　ＸＯ就食左份非常之唔掂既龍蝦，又涷又韌又咸，失望到極點！　甜品吧既甜品種類中規中矩啦；其中以芒果慕絲叫做好食D。

個心太軟因為太厚同太硬，所以扣哂分。　除左甜品吧，每人都可以叫個迷你souffle，即叫即焗，味道普通過普通，不吃也吧！當日既食物質素唔好多過好，而且食完返屋企唔夠一個鐘頭自己開始肚瀉，懷疑係生食既沙律或生蠔出事。

所以雖然今次有人請食buffet，重可以暢飲香檳，不過食到我個肚唔舒服，傷身之餘，醫藥費都蝕埋，真係唔抵到極，小弟絕不推介！

周邊實在太多人談論「豚王」啦，個個都話佢既拉麵係全港最正中，唔試走寶；不過每日只限賣咁多碗就係咁多碗，排隊排到儍，而且未到晚飯時候就已經收舖。我地依Ｄ唔喺中環返工既打工仔，如果想食既話，就只有週末先有機會，可惜原來佢地星期日休息。

好彩今年公司開始左五天工作天，星期六先有時間約埋媽咪同表弟去試下。我地幫襯嗰朝早落雨，諗住應該冇乜人排隊啦，所以十一點半先出門口。我地十一點九到，成個蘭桂坊都好靜，唯獨「豚王」門口有條十幾人既隊。行到埋去先知條龍尾原來去到後面公園嗰條樓梯頂，真係誇張。

長達75分鐘既等候，落完雨又出返太陽，身體弱少少真係未必頂得順；今次真係辛苦左樣子青春美麗，不過年齡剛到花甲既媽媽。我地統計過，每隔15-20分鐘，哥哥仔就會攞Ｄ餐牌比大家研究同填寫，順便帶部份既客人過去舖前再排隊。

喺得舖前排就好快有得食架啦，頭五個重有櫈仔坐添！勤力既哥哥仔又借遮又借扇比我地，然後好有系統地確認各位客人既單，喺單上加上客人既性別，枱號，同人數，睇得出佢係想盡量減低出錯率。不過最殺風景既係佢喺門口個大垃圾箱囉！

我同隔離既食客點既都係豚王，不過配料唔同；姐姐仔見麵就擺上枱，將我地兩張單溝亂左，重扮到唔關佢事咁，要哥仔過黎搞返掂！餐具，調味料，涷水，熱水全部都係自助式。座位狹窄，小肥既XO真係坐得幾辛苦。全店欠缺冷氣，雖然有把大風扇，不過唔係每位食客都受惠；炎熱程度係食到連平時唔怕熱同唔出汗既媽咪同表弟都大汗dup細汗。

麵上薄片既豬肉好腍好軟熟，完全唔嚡。拉麵就冇咁精彩啦，因為我點既硬麵過熟，滲到腍哂，而且重粉粉地添。份量可以話係適合女仔多Ｄ呀，我同表弟都可以食得落第二碗。我地冇叫第二碗係因為食得太狼狽，而且唔想再等，亦唔想出面既人再排耐Ｄ。

似乎區內既衛生非常差。2)　大概十二點幾，有三位日本人曾經探過頭黎睇倒條龍尾「嘩」左聲，跟住哥哥仔同佢地用日文溝通左幾句，就帶佢地去舖面前條短隊度排。開頭以為佢地有個friend喺度霸位，所以先可以遲過我地到，但係早過我地食啦；點知佢地埋單時都只係三個人，而且重再三鞠躬多謝廚房內既日本廚，咁大家心照啦！

喜萬年係一間廣為人知既老字號，連遊客對佢都好熟識，但居然土生土長既XO仔就從未聽過，請我黎既契爺都感到好意外。講真嗰句，用得「老牌酒家」黎形容，重要咁多外國人幫襯，心想唔方好得去邊啦，點知… 今次真係跌哂眼鏡！

金錢雞味道香濃，雖然話有肥豬肉，但係一Ｄ都唔肥膩，又唔溜！Ｄ肝一過熟就會變得又硬又乾，當晚既金錢雞完全冇依個問題，質感軟熟唔乾，証明時間掌握得好好。依味餸真係好啱身為內臟粉絲既XO仔食，今次有機會食倒，真係有口福。

適逢Auntie Uncle 結婚週年紀念日，小弟特別訂左全港最好味既Carmen Cake同各位長輩分享。蛋糕漂亮既外表已教兩位主角既感動又驚喜；唔知係咪我敏感呢，好似見倒auntie 眼尾有淚光添。

嘩，淨係睇倒佢地燦爛既笑容已經值回票價啦！當佢地食完第一口，咀嚼埋清香，美味而又鬆軟既薄荷朱古力蛋糕後，大家都不禁讚賞依款又睇得又食得既Carmen Cake。好味指數爆哂燈，所以雖然個個都話食到好飽，但係好多人都要食多兩件。

ＸＯ仔可以兩個月內食左三次Carmen，証明個蛋糕好有水準啦！為求令各位讀者了解蛋糕盒同袋既堅挺及美觀程度，以及回應上次食家joyce_chau既要求，今次專登影多幾幅相比大家睇。

在下並非深灣遊艇會會員，有幸被邀請到來慶祝萬聖節心情覺得好興奮。會所周圍既裝修都好華麗，好有氣派。今次兩圍既私人派對係喺會所入面既其中一間貴賓廳內。房內有個客廳比大家一邊飲酒一邊唱卡拉ＯＫ，Ｄ歌都好新吓架。

到處一塵不染，家私餐具都亮潔如新，衛生指數爆哂燈。服務大致上ok啦，所有食物幫我地分好哂，唔洗我地夾黎夾去。不過顧得食物就顧唔倒飲品；唔知係咪我個樣唔夠重要呢，我入左房成十分鐘都冇人問我飲乜野，搞到我要好樣衰地自己去攞；另外因為uncle同auntie們飲得實在太爽快，哥哥們加酒速度配合唔倒，好多時都要主人家自己斟添。

而家終於知道點解叫＂高湯煎粉果＂lu。粉果餡個味道教得咸甜適中，只係個皮有少少硬，不過浸過湯就好容易解決左。粉果係我最喜愛的單尾，因為太耐冇食，所以當晚一氣食左八隻。主人家見我咁欣賞依味餸重比哂其餘既我攞返屋企食添；嘻嘻，今次係攞正牌＂又食又拎＂。

當晚比人請，所以價錢不詳，請大家見諒；不過也正因如此，心理上覺得好低，多謝哂主人家。

穴藏未開張前爸爸已經日日話要黎幫襯，因為收倒風佢地請左幾個大有來頭既師傅坐鎮。穴藏其實係Ana F&B Group旗下既第三間餐廳。記得同屋企人早兩年前去過同集團間壽司店，當時好滿意，所以未食都已經對佢好有信心。

親戚朋友們都好鍾意食Cafe Too既自助餐，唯獨小弟唔係好欣賞buffet，因為食物多數都唔夠熱，所以除非有人請，唔係我係唔會幫襯既。作為酒店內既餐廳，Cafe Too 既服務同衛生都有信心既保証。

每樣都細細件，比個機會大家試多幾款。中式甜品既佈置懷舊得好有心思，有新派既楊枝金露，亦有舊派既紅豆沙。除左好多地方都有既即叫即焗Soufflé外，重有我的最愛 ~ 香煎crepe/pancake。Crepe/pancake可以淨食或叫師傅加入水果，nuts，雪糕包製。

其實爸爸已經黎過名人坊兩三次，只係次次都冇我份。今次契爺契媽由外國返黎，佢就提議一齊去試下，順便比個機會我寫新食評。因為喺openrice到睇倒有好多菜式都要預訂，所以當日打電話訂位時就叫埋餸。我對佢地既食物熟識程度高到連聽電話位姐姐都嚇左一跳，重好感激我地介紹朋友黎幫襯添。

酒店既地點只有的士去到門口，而且放工食飯時候好塞車，搭其他交通工具去又要行Ｄ斜路，可以話唔係好就腳。餐廳面積比較細，感覺有少少逼，枱既數目唔多，十隻手指數得哂，所以一定要訂位。如果有需要，門口嗰幾張枱係可以間成一間房。

唔講真係唔知，紅色既火龍果原來係鄭師傅自己喺清遠既農場種架，有成兩萬幾棵，保證冇人造色素。唔係好食火龍果既我都好欣賞，真係好難得。飯後師傅重出埋黎同大家傾計，睇下大家對餐廳同食物有乜意見。走嗰陣時重送埋我地出門口，認真客氣。

中國會既自助餐只係星期六午餐先有，因為好爆，所以要一早訂位。有幸地被邀請黎依間私人會所品嚐全港獨一無二既純中式自助餐，小弟真係榮幸非常，感激萬分。第一次黎食已經愛上佢既食物，更順理成章成為我最喜愛的buffet添。

一入就被好靚既老夫子漫畫圍繞住，非常親切。感受到中國會咁支持本地創作，好感動。到達十三樓，一出門就有幾位姐姐仔熱情地幫我地收摭，帶我地入坐。唔知係咪陰天既關係，室內既燈光比較暗。行入餐廳時，經過一個好有五六十年代feel既電話間，擺放住轉輪式既電話，好似時光倒流咁。

接待處其他既裝飾擺設都好靚，其中一個係圖中既＂美女魚池＂。餐廳入面既格局好似舊式茶樓，尤其係頭頂嗰把風扇。大家留意吓，連侍應們既服裝都係同一個style架，真係非常襯托中式自助餐個主題。點解一個最怕自助餐既我會咁欣賞依餐呢？

2)　好難得小弟食中菜唔會口乾到要飲汽水，証明就算有味精都唔多。3)　剛剛從友人口中得知中國會既自助餐比較大酒店既貴，真係有少少吃驚。不過人地真係比好多新鮮海鮮大家食bor。當然，如果佢提供埋魚翅同燕窩，我諗會重爆囉。

4)　嘻嘻，唔知大家覺得在下用新相機拍出黎既相係咪好靚呢？！用左新學既＂立體一掃全景功能＂同＂合成淺景深效果＂架。

2) 一出轉左埋位時感覺裝修好女性化，周圍都係蝴蝶，就連壽司吧入面個雪櫃上既磁石都係蝴蝶形。聽講係老板娘既設計。3) 餐廳左邊係壽司吧，同幾張散枱。4) 餐廳右邊係洗手間，更多既散枱同卡位，d櫈係皮做架。

去完電腦城買野，咁啱覺得口乾，又見到什麼＂台灣珍珠奶茶原創...' ，所以就行埋去硏究左陣，叫左杯未聽過既＂原創白珍珠奶茶＂黎試。小小既店舖以紅白黑為主，好光猛。坐鎮既幾位哥哥仔衣著整齊，斯文有禮，態度非常友善，重好有耐性。

幾乎每一個客人都問同一個問題，佢地不但唔晦氣，重好細心地解釋白珍珠同黑珍珠除左顏色唔同，白珍珠比黑珍珠細粒同少D焦糖，口感有少少分別。揀完珍珠顏色，大或中杯，重可以揀多冰／少冰／冇冰，正常份量糖／少糖／半糖／微糖／冇糖，都幾講究。

早知咁好飲就加多兩蚊叫杯大既黎飲啦。而家做緊買十送一外，每日都會有特價飲品，大概平兩蚊。睇真D張咭先知道原來灣仔係香港既第一站，都幾high。咁有質素，我相信佢會好快有好多分店。

中秋前夕，uncle請我地黎Marriott既中菜廳迎月。雖然當晚落雨，睇唔到個月亮，不過淨係欣賞飯枱上既食物都夠啦。餐廳既裝修好優雅，帶有傳統中國味得黎又唔會覺得好老土。樓底高，光線充足，間隔非常寛敞。

飲水飲得快都好快有人幫我地添。上甜品前重會抺一抺枱，好衛生。唔知係咪因為唔係好滿，而且係中秋佳節，招呼我地既高級職員服務態度真係誠懇有禮，飯後得知我想要當晚既菜單，佢重好客氣地即場寫比我，真係幾感動。

有咁好既野食，重要有人請，有口福之餘，低到極!

平日返工食午餐時間只有一個鐘，而芽莊門口條隊又成日都咁長，所以近半年都少左幫襯。上個月突登搵個星期六同屋企人去食，點知水準差左咁多。以前喺門口排隊有個好勤力既姐姐仔寫飛，客人都好有秩序地喺門外等。而家就唔同，不但冇職員理會門外迷茫既食客，顧客更要自行入去餐廳＂報名＂先會有飛；出面根本冇人排隊，非常混亂。

配甜甜既士多啤梨汁幾得意。

餐地方唔算大，裝修簡單，光線柔和。雖然佢冇房，不過都為是次活動間開左個corner，放兩張枱比我地試食團開餐。更為我地製作一系列既試食菜式。埋位坐低見到個精美既試食menu有少少感動，因為覺得好認真，自己有少少貴賓feel添，hehe。

小弟見識少，未聽過忌廉溝鮮奶，所以飲落試倒帶少少奶味既忌廉，覺得幾得意。個奶味其實係越飲越濃，因為個雪葩溶，個北海道牛乳味先出黎，真係幾有諗頭。因為天氣熱，所以覺得杯飲品可以再涷d，Tommy哥哥話會鑽研下。

鮑魚就以每斤量頭數，咁蝦呢就用每kg黎計。當晚食倒既蝦係最大頭既，大到我地要用刀叉黎食。蝦身嫩中帶爽，不過好似有層薄薄既黏膜包住，建議起蝦殼時可以 “劣一劣” 層黏膜。蝦唔算超級鮮甜，不過因為隻蝦本身大，本人又係第一次食，好難同其他種類比較，所以唔可以公平比分。

因為海膽容易散，所以師傅利用蒟蒻去固定海膽喺紫菜上既位置，真係估佢唔倒，創意十足。不過好可惜，個樣就好得啦，問題依然存在，都係一夾就散，食佢幾有難度。用左蒟蒻，海膽既味道大大削減，食唔倒任何鮮甜或海膽本身既味道，有少少失望。

嘩，好大隻呀！如果淨食白雪雪部分係非常之鮮甜爽口既。不過，Sorry，馬刀貝內竟然發現疑似腸臟既物體，當問師傅時佢解釋係膏就當然放心食啦，點知押之餘重有沙既！全晚最失望既時刻，亦係味道及衛生分被扣分既主要原因，希望廚房加以留意。

今次一毫子都唔洗出就可以食咁多野，好難覺得唔低食bor 。

唔食真係走哂雞。精心推介四。

1)　小朋友唔小心，跌左手上既朱古力豆，搞到成地都係。姐姐仔不但冇責怪我地，重臉帶笑容叫妹妹小心保存手上剩餘嗰D，同馬上清理。2)　好細心地不時幫我地加湯，換碟，換濕巾。3)　伙計好夠，所以我地唔需要成日訓攑手。

！結果落單只好指圖案。3) 一埋位佢就比左個set lunch menu，我地叫哂野食就問佢有冇menu for drinks。佢好似唔知點算好，搞左好內先攞個a la carte既menu過黎我地先知唔洗一定叫set食。

真係想問下有幾多個人可以食完咁多野再食一碗咁大既麵呢？？

！！

推介四。

味道ok la，冇乜特別。有一點要提既就係大家叫餸時請逐樣叫，如果唔係d餸係會一窩蜂咁黎。

其實每個月都會黎Garden Room食一次飯，不過好少會記得帶埋個相機黎食，或者會諗起寫個食評。　我地屋企多數去Garden Room食因為比較casual，同埋有冷氣，weekend食完晚飯就返屋企睇電視。

推介六。

個問題係泥孟既份量真係同個價錢唔係好夾。講真一句係話係淨肉丸粥都有人信架。

真係好氣憤我地有個會係每個星期四午餐聚會既，每次都十幾人，所以我地會早一個星期訂定位。碰巧有個會員提議黎試間就既越南野，我地上個星期四經過就訂定二月四日十二點四十五分既枱。我地都已經擔心會多人，所以十二點三十五分，點知上到去我地個booking已經比佢差左。

請留意，我地係留左電話號碼，而且對過，但係成個禮拜都冇收過電話。重叫我地十幾人一齊走!!! 咁都得???真係豈有此理！所以今次雖然食唔到品越既越南菜，寫唔到關於食物既食評，希望openrice 會登我今次既經歷可以同各位分享。

好彩一早訂左位，唔係有排等。講真好似得依間排哂隊，我地訂左都要等十分鐘。入到去，第一個感覺係好窄，枱櫈細之餘，走廊只能同一時間容納一個人，坐埋位更覺得唔舒服唔自在，連袋都冇地方安置。我地點左三款餸。嘩，十分鐘已經黎哂，張枱重要唔夠位放，玩野！

其實喺open rice見到一間無喊既餐廳係好難既事。有一次無意中見到BlueDuck Workshop居然係一個喊臉都冇，所以一直都想試下。今次因為約左個成十幾年冇見既朋友聚舊，所以想去一間唔會令人失望既地方，而撞啱另外一個朋太係喺中環返工，所以就成機約佢地黎開餐。

今次黎BlueDuck 食真係好滿意，所以比滿分。可能有人請，所以特別好味，haha!

配菜都好入味。大家不妨試下。

因為lunch time 係1-2pm，所以平時想黎食都冇位要去第二度。今日特地同同事夾好比我早15分鐘走等我同朋友黎試下。我好醒目，一早打定電話訂位。真係好彩，我地人齊所以唔洗等就有得坐。服務一流。

係某雜誌睇到蔡san介紹，所以就揾朋友陪我去試。我地係地鐡出黎行去錦屏街，點知兜左個大圏經過好多車房去到街既盡頭都揾唔倒。結果要問人先揾到。嗰晚黑漆漆，好彩有人一齊去，唔係真係好驚架。當我地見到間餐廳既時候立刻有種世外桃源feel。

公司同事做節，揀左黎試醉紅樓，意外地幾好食wor人到去感覺好光猛，好乾淨，張枱布都係白雪雪架。公筷，豉油，醋，濕紙布，乜都齊，讚！雖然lunch time係繁忙，但係所有姐姐仔都好有禮貌，好友善，感覺到自己好重要。

我自己都食一碟。

有時食完壽司會覺得溜，所以有碗烏冬可以暖吓胃之餘亦可以解下溜。　上次個餐飲要左個好唔掂既涷咖啡，所以今次要左杯安全少少既涷檸檬茶。Good decision，果然係安全。甜味係水吧教既，所以如果你想飲少甜，落單時要講埋。

大家如果去利苑食飯一定要訂個黎試下。

睇住一遊喺合和開舖，又睇在可以攞the east 分，所以今日早左少少離開公司黎試個set lunch。嘩，去到人山人海，排哂隊所以走上前問吓係咪要攞飛... 答案係唔洗所以好混亂。佢只會大叫幾多位，等D客人舉手.

.. 都可以話係冇秩序! 我最唔高興係我地後面有3個'1位'，有個auntie自己一入門口就走上前話係1位姐姐仔就比個位佢，我前面嗰兩個又唔出聲，我咩走土同個姐姐投訴，佢都好好脾氣搞點我地我地都好快有位座，條氣總算順返。